《庆清朝 寿章丞二月初六》
宋代·佚名

点检尧阶，蓂生六叶，春深桃杏花开。长庚入梦，重新产谪仙才。

事业十年灯火，文章笔下若掀雷。果然是，两字功名，唾手拿来。

又况当年强仕，得志青云路，足慰高怀。紫泥凤诏，行须非次招徕。

金马玉堂风月，从容九棘面三槐。从今看，会唐九老，它日云台。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。